צ'ארלס סובראג'

הוטצ'אנד באונאני גורומוך צ'ארלס סובראג' (בצרפתית: Hotchand Bhaonani Gurumukh Charles Sobhraj; נולד ב-6 באפריל 1944) שנודע בכינוי רוצח הביקיני הוא רוצח סדרתי שפעל בעיקר בשנות ה-70 של המאה ה-20 במזרח אסיה (תאילנד, הודו ונפאל).

חייו 
סובראג' נהג להציג עצמו כסוחר באבני חן יקרות וכך פיתה צעירים מערביים להגיע לדירתו. שם, בעזרת שותפתו הקנדית (שהייתה בעלת ידע ברוקחות) ועם עוד פושע מקומי, סימם אותם וגרם להם לחלות. לאחר שרצח את קורבנותיו נהג להציתם, ולאמץ לעצמו את זהותם תוך זיוף דרכוניהם, דבר שהקשה על החוקרים לאתרו.

ב-1975 רצח בהודו את הסטודנט הישראלי אבוני ג'ייקוב וגנב את דרכונו, איתו טס למדינות שונות.

לאחר מצוד נרחב שניהל אחריו האינטרפול נתפס סובראג' בהודו ונידון ל-12 שנות מאסר. שותפתו, מארי אנדרה לקלר, נאסרה יחד עימו ונידונה ל-8 שנות מאסר על חלקה בפשעים (היא מתה ב-1984 מסרטן). לאחר 10 שנים בכלא ההודי ברח סובראג' מהכלא, תוך כדי שסימם את הסוהרים בעזרת סוכריות שהכילו סם הרדמה. לאחר זמן מה נתפס שוב ונשפט לעשר שנות מאסר נוספות בגלל הבריחה. ממשלת הודו סירבה להסגירו לתאילנד כל עוד לא סיים לרצות את מלוא עונשו, ולכן סובראג' מעולם לא נשפט על פשעיו בתאילנד, כי בעת שחרורו חלה עליהם התיישנות.

לאחר שחרורו ביקר סובראג' בצרפת, אולם כששב לנפאל נעצר, נשפט ונידון למאסר עולם.

ב-2021 יצאה סדרת הטלוויזיה הבריטית הנחש, המבוססת על הפשעים שביצע סובראג'.

ב-24 בדצמבר 2022 שוחרר סובראג' מהכלא הנפאלי, שנה לפני מועד השחרור המתוכנן, לאחר שריצה 19 שנה, בעקבות התנהגות טובה ומצבו הבריאותי.

ראו גם
 המרטש מאטלנטה
 המפלצת מפירנצה

הערות שוליים 

רוצחים סדרתיים צרפתים
מורשעים ברצח
רוצחים בעלי כינויים
צרפתים שנולדו ב-1944
רוצחים סדרתיים
פשע בהודו
פשע בתאילנד